CELEX: 32014D0332
Language: lt
Date: 1401840000000
Title: 2014/332/ES: 2014 m. birželio 4 d. Komisijos įgyvendinimo sprendimas, kuriuo iš dalies keičiamos sprendimų 92/260/EEB, 93/197/EEB ir 2004/211/EB priedų nuostatos dėl gyvūnų sveikatos ir veterinarinio sertifikavimo reikalavimų, taikomų registruotų arklių importui iš kai kurių Indijos teritorijos dalių (pranešta dokumentu Nr. C(2014) 3582)  Tekstas svarbus EEE

6.6.2014   
            
            
               LT
            
            
               Europos Sąjungos oficialusis leidinys
            
            
               L 167/52
            
         KOMISIJOS ĮGYVENDINIMO SPRENDIMAS
   2014 m. birželio 4 d.
   kuriuo iš dalies keičiamos sprendimų 92/260/EEB, 93/197/EEB ir 2004/211/EB priedų nuostatos dėl gyvūnų sveikatos ir veterinarinio sertifikavimo reikalavimų, taikomų registruotų arklių importui iš kai kurių Indijos teritorijos dalių
   
      
         (pranešta dokumentu Nr. C(2014) 3582)
      
   
   (Tekstas svarbus EEE)
   
      (2014/332/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 12 straipsnio 1 ir 4 dalis, 15 straipsnio a punktą, 16 straipsnio 2 dalį ir 19 straipsnio įžanginį sakinį bei 19 straipsnio a ir b punktus,
   kadangi:
   
               (1)
            
            
               Direktyvoje 2009/156/EB nustatyti gyvūnų sveikatos reikalavimai, taikytini gyvų arklinių šeimos gyvūnų importui į Sąjungą. Joje nustatyta, kad į Sąjungą gyvus arklinių šeimos gyvūnus leidžiama importuoti tik iš tų trečiųjų šalių, kurios laikosi tam tikrų gyvūnų sveikatos reikalavimų;
            
         
               (2)
            
            
               Komisijos sprendimu 92/260/EEB (3) nustatyti gyvūnų sveikatos ir veterinarinio sertifikavimo reikalavimai, taikomi laikinam registruotų arklių įvežimui į Sąjungą ne ilgesniam kaip 90 dienų laikotarpiui iš trečiųjų prie konkrečių sanitarinių grupių priskirtų šalių, kaip nustatyta to sprendimo I priede. Minėto sprendimo II priede pateikti gyvūnų sveikatos sertifikatų, kurie turi būti pridedami prie gyvūnų, įvežamų iš trečiųjų prie atitinkamų sanitarinių grupių priskirtų šalių, pavyzdžiai;
            
         
               (3)
            
            
               Komisijos sprendimu 93/197/EEB (4) nustatyti gyvūnų sveikatos ir veterinarinio sertifikavimo reikalavimai, taikomi registruotų arklinių šeimos gyvūnų ir veislei bei produkcijai skirtų arklinių šeimos gyvūnų importui į Sąjungą iš trečiųjų šalių, priskirtų prie konkrečių sanitarinių grupių, kaip nustatyta to sprendimo I priede. Tame priede taip pat nurodyta arklinių šeimos gyvūnų, kuriuos leidžiama importuoti iš konkrečios trečiosios šalies, kategorija. Minėto sprendimo II priede pateikti gyvūnų sveikatos sertifikatų, kurie turi būti pridedami prie gyvūnų, įvežamų iš trečiųjų prie atitinkamų sanitarinių grupių priskirtų šalių, pavyzdžiai;
            
         
               (4)
            
            
               Komisijos sprendimu 2004/211/EB (5) nustatytas trečiųjų šalių arba, jei taikomas suskirstymas į regionus, jų dalių, iš kurių valstybės narės turi leisti importuoti arklinių šeimos gyvūnus ir jų spermą, kiaušialąstes bei embrionus, sąrašas ir nurodomos kitos tokiam importui taikomos sąlygos. Tas sąrašas pateikiamas minėto sprendimo I priede;
            
         
               (5)
            
            
               remiantis turima informacija, Indijoje nenustatyta afrikinės arklių ligos atvejų pagal Sąjungos teisės aktus, o paskutinis afrikinės arklių ligos atvejis užregistruotas 1963 m. Indijoje taip pat dvejus metus nenustatyta Venesuelos arklių encefalomielito atvejų ir apie šią ligą šioje trečiojoje šalyje niekada nebuvo pranešta. Tačiau kai kuriose Indijos teritorijos dalyse nustatyta įnosių atvejų ir trūksta informacijos apie kergimo ligos atvejus;
            
         
               (6)
            
            
               atsižvelgiant į epidemiologinę padėtį Indijoje, susijusią su užkrečiamosiomis arklinių šeimos gyvūnų ligomis, ši trečioji šalis turėtų būti priskirta prie C sanitarinės grupės, kaip nustatyta atitinkamai sprendimų 92/260/EEB ir 93/197/EEB I priede;
            
         
               (7)
            
            
               atsižvelgiant į tai, kad registruotiems arkliams kylanti rizika susirgti įnosėmis yra mažesnė, tikslinga apriboti arklinių šeimos gyvūnų įvežimą į Sąjungą ir leisti įvežti tik registruotus arklius, taip pat reikalauti, kad tiems registruotiems arkliams, įvežtiems į Sąjungą pagal sprendimus 92/260/EEB arba 93/197/EEB, būtų atlikti tyrimai įnosių ir kergimo ligai nustatyti. Todėl gyvūnų sveikatos sertifikato C pavyzdyje, pateiktame atitinkamame minėtų sprendimų II priede, reikėtų nurodyti tuos tyrimus, atliekamus iš Indijos įvežamiems registruotiems arkliams;
            
         
               (8)
            
            
               todėl Sprendimo 92/260/EEB ir Sprendimo 93/197/EEB I ir II priedai turėtų būti atitinkamai iš dalies pakeisti;
            
         
               (9)
            
            
               2013 m. gruodžio 31 d. raštu Indija pranešė Komisijai, kad nustatyta, jog Utar Pradešo valstijos Merato adm. regiono Merato srities Merato karinės bazės Arklių papildymo ir veterinarijos korpuso (Remount and Veterinary Corps, RVC) centro zona neužkrėsta arklinių šeimos gyvūnų ligomis, ir pateikė būtinas garantijas, kurių reikalaujama pagal Direktyvos 2009/156/EB 12 straipsnį;
            
         
               (10)
            
            
               laukiant Komisijos atlikto audito rezultatų ir atsižvelgiant į tai, kad Indija ketina dalyvauti Pasaulio žirginio sporto žaidynėse, kurias rengia Tarptautinė žirginio sporto federacija (Fédération Èquestre Internationale, FEI) Normandijoje (Prancūzija) 2014 m. rugpjūčio mėn., Indijoje nustatyta arklinių šeimos gyvūnų ligomis neužkrėsta zona turėtų būti laikinai patvirtinta iki 2014 m. spalio mėn.;
            
         
               (11)
            
            
               suskirstymas į regionus taip pat turėtų apimti prieigos kelius registruotiems arkliams pervežti iš arklinių šeimos gyvūnų ligomis neužkrėstos zonos iki artimiausio tarptautinio oro uosto, dėl kurio Indija pateikė standartines veiklos procedūras ir biologinio saugumo priemones;
            
         
               (12)
            
            
               todėl Sprendimo 2004/211/EB I priedas turėtų būti atitinkamai iš dalies pakeistas;
            
         
               (13)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 92/260/EEB I ir II priedai iš dalies keičiami pagal šio sprendimo I priedą.
   2 straipsnis
   Sprendimo 93/197/EEB I ir II priedai iš dalies keičiami pagal šio sprendimo II priedą.
   3 straipsnis
   Sprendimo 2004/211/EB I priedas iš dalies keičiamas pagal šio sprendimo III priedą.
   4 straipsnis
   Šis sprendimas skirtas valstybėms narėms.
   
      Priimta Briuselyje 2014 m. birželio 4 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 192, 2010 7 23, p. 1.
   
      (3)  1992 m. balandžio 10 d. Komisijos sprendimas 92/260/EEB dėl veterinarijos reikalavimų ir veterinarinio sertifikavimo laikinai įvežant registruotus arklius (OL L 130, 1992 5 15, p. 67).
   
      (4)  1993 m. vasario 5 d. Komisijos sprendimas 93/197/EEB dėl gyvūnų sveikatos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius (OL L 86, 1993 4 6, p. 16).
   
      (5)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis sprendimus 93/195/EEB ir 94/63/EB (OL L 73, 2004 3 11, p. 1).
   
      I PRIEDAS
      Sprendimo 92/260/EEB I ir II priedai iš dalies keičiami taip:
      
                  1.
               
               
                  I priede trečiųjų šalių, priskirtų prie C sanitarinės grupės, sąrašas pakeičiamas taip:
                  „C sanitarinė grupė (1)
                  Kanada (CA), Kinija (3) (CN), Honkongas (HK), Indija (3) (IN), Japonija (JP), Korėjos Respublika (KR), Makao (MO), Malaizija (pusiasalis) (MY), Singapūras (SG), Tailandas (TH), Jungtinės Amerikos Valstijos (US).“
               
            
                  2.
               
               
                  II priede C pavyzdžio gyvūnų sveikatos sertifikato III skirsnio l punktas pakeičiamas taip:
                  
                              „l)
                           
                           
                              jei arklys atvežamas iš Kinijos (1) (3), Indijos (1) (3) arba Tailando (3), jam buvo atliktas komplemento sujungimo tyrimas įnosėms ir kergimo ligai diagnozuoti, ištyrus per 10 dienų iki eksporto paimto kraujo mėginį ir praskiedus serumą santykiu 1:10 gautas neigiamas rezultatas … (4) (5);“.
                           
                        
            
   
      II PRIEDAS
      Sprendimo 93/197/EEB I ir II priedai iš dalies keičiami taip:
      
                  1.
               
               
                  I priede trečiųjų šalių, priskirtų prie C sanitarinės grupės, sąrašas pakeičiamas taip:
                  „C sanitarinė grupė (1)
                  Kanada (CA), Kinija (2) (3) (CN), Honkongas (3) (HK), Indija (2) (3) (IN), Japonija (3) (JP), Korėjos Respublika (3) (KR), Makao (3) (MO), Malaizija (pusiasalis) (3) (MY), Singapūras (3) (SG), Tailandas (3) (TH), Jungtinės Amerikos Valstijos (US).“
               
            
                  2.
               
               
                  II priede C pavyzdžio gyvūnų sveikatos sertifikato III skirsnio m punktas pakeičiamas taip:
                  
                              „m)
                           
                           
                              jei arklys atvežamas iš Kinijos (1) (3), Indijos (1) (3) arba Tailando (3), jam buvo atliktas komplemento sujungimo tyrimas įnosėms ir kergimo ligai diagnozuoti, ištyrus per 10 dienų iki eksporto paimto kraujo mėginį ir praskiedus serumą santykiu 1:10 gautas neigiamas rezultatas … (4);“.
                           
                        
            
   
      III PRIEDAS
      Sprendimo 2004/211/EB I priedas iš dalies keičiamas taip:
      
                  1.
               
               
                  Atsižvelgiant į ISO šalies kodų tvarką, įterpiama ši eilutė:
                  
                              „IN
                           
                           
                              Indija
                           
                           
                              IN-0
                           
                           
                              Visa šalis
                           
                           
                              C
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              IN-1
                           
                           
                              Arklinių šeimos gyvūnų ligomis neužkrėsta zona Utar Pradešo valstijos Merato adm. regiono Merato srities Merato karinės bazės Arklių papildymo ir veterinarijos korpuso (angl. k. Remount and Veterinary Corps, RVC) centre, įskaitant kelią iš Naujojo Delio oro uosto ir į jį
                              (žr. išsamesnį aprašą 6 langelyje)
                           
                           
                              C
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Galioja iki 2014 m. spalio 31 d.“
                           
                        
            
                  2.
               
               
                  Pridedamas šis 6 langelis:
                  
                              „6 langelis
                           
                           
                               
                           
                        
                              IN
                           
                           
                              Indija
                           
                           
                              IN-1
                           
                           
                              Arklinių šeimos gyvūnų ligomis neužkrėsta zona Utar Pradešo valstijos Merato adm. regiono Merato srities Merato karinės bazės Arklių papildymo ir veterinarijos korpuso (angl. k. Remount and Veterinary Corps, RVC) centre (koordinatės 29.028893, 77.731018 arba +29° 01′ 44,01″, +77° 43′ 51,66″), aplink kurią nustatyta 10 km priežiūros zona, įskaitant prieigą Roorkee, Mawana ir Delhi keliais prie nacionalinio greitkelio Nr. 58 ir Hapur (57), GT, Dharampura, Eastern Approach, Yudister Setu, Lala Hardev Sahai Marg, Mahatma, Vandemataram Marg kelius, nacionalinį greitkelį Nr. 8, kelią į oro uostą, Ullan Batar Marg kelią į tarptautinį Naujojo Delio Indiros Gandi oro uostą.“